**Dragi učenici** danas 25.5.ćemo nastaviti sa **Ugljikohidratima,**učimo najjednostavnije šećere **Monosaharide** .Vaše aktivnosti su slijedeće

**Aktivnost 1.**

**POGLEDAJ VIDEO LEKCIJU**

**Na stranici e-učenje škola za život na gornjoj alatnoj traci odaberi**

**->nastava na daljinu**

**->padajući izbornik->video lekcije-> 8 Razred-> kemija 8r->**

**🡪 Monosaharidi**

Ili na poveznici <https://www.youtube.com/watch?v=Gqx2GPgDVWI&list=PL9Mz0Kqh3YKqaErW5MnaLIrSZJhhPRIhz&index=7>

**Aktivnost 2**. Pročitaj tekst **udžbenik str.128-129.**

**Aktivnost 3.**Prepiši plan ploče

**PLAN PLOČE**

**PLAN PLOČE**

|  |
| --- |
| **MONOSAHARIDI – GLUKOZA I FRUKTOZA**   * jednostavni šećeri koji se ne mogu razgraditi na šećere jednostavnije građe * najvažniji su glukoza i fruktoza * imaju jednaku molekulsku formulu, C6H12O6, ali se razlikuju strukturom, a zbog toga i po svojstvima * ti su monosaharidi *strukturni izomeri* * molekula glukoza ima oblik šesterokuta * molekula fruktoze ima oblik peterokuta * pojednostavnjeni shematski prikazi strukture glukoze i fruktoze:     simbol molekule glukoze simbol molekule fruktoze  **Glukoza**   * krvni ili grožđani šećer * osnovni je izvor energije za organe i mišiće * vrijednost glukoze u krvi određuje se glukometrom * hormon inzulin utječe na razinu glukoze u krvi * nedostatak inzulina uzrokuje dijabetes (šećernu bolest)   **Fruktoza**   * voćni šećer * jedan od najslađih šećera u prirodi * razgrađuje se u krvi bez djelovanja inzulina   *Dokazivanje glukoze i fruktoze*   * prisutnost glukoze i fruktoze dokazujemo **Trommerovim** ili **Fehlingovim reagensom** * glukoza i fruktoza smanjuju valenciju bakrovih(II) iona pa kažemo da su *reducirajući šećeri*   s5,15  Cu2+(aq) + glukoza (fruktoza) → Cu2O(s) |

**Aktivnost 4**. **Riješi radni listić**

1. Što su monosaharidi?
2. Koji ugljikohidrati pripadaju monosaharidima?
3. Napiši molekulsku formulu glukoze.
4. A) Odredi imena prikazanih pojednostavnjenih struktura molekula monosaharida.

 

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

B) Usporedi molekule glukoze i fruktoze i opiši njihove razlike i sličnosti.

5. A) Koji ugljikohidrat nazivamo krvnim šećerom?

B) Kako možemo regulirati njegovu razinu u krvi?

6. A) Koji monosaharid nazivamo voćnim šećerom?

B) Zašto taj šećer mogu konzumirati i osobe oboljele od dijabetesa iako je slađa od glukoze.